V E N D I M
Nr.433, datë 9.9.1999

për privatizimin me tender të ndërmarrjes së prodhimit të çimentos fushë-krujë
(Ndryshuar me VKM nr. 65, datë 24.2.2000)
(I përditësuar)

Në mbështetje të ligjit nr.7512, datë 10.8.1991 "Për sanksionimin dhe mbrojtjen e pronës private, nismës së lirë, të veprimtarive private të pavarura dhe privatizimit", të ligjit nr.8334, datë 29.4.1998 "Për privatizimin e shoqërive tregtare që veprojnë në sektorët jostrategjikë" dhe të vendimit të Këshillit të Ministrave nr.408, datë 31.8.1999 "Për privatizimin me tender të ndërmarrjeve shtetërore", me propozimin e Ministrisë së Ekonomisë Publike dhe Privatizimit, Këshilli i Ministrave

V E N D O S I:

1. Forma e privatizimit e ndërmarrjes së prodhimit të çimentos Fushë-Krujë do të jetë tenderi i hapur.
[bookmark: _GoBack]2. Procedurat e tenderit realizohen nga Agjencia Kombëtare e Privatizimit sipas vendimit të Këshillit të Ministrave nr.408, datë 31.8.1999 "Për privatizimin me tender të ndërmarrjeve shtetërore".
3. Vlerësimi i ndërmarrjes do të bëhet sipas vendimit të Këshillit të Ministrave nr.192, datë 20.3.1998 "Për kriteret e vlerësimit të pronës shoqërore që privatizohet dhe procedura e shitjes".
3/1. Trajtimi i detyrimeve debitore dhe kreditore do të bëhet sipas kapitullit II të vendimit të Këshillit të Ministrave nr.192, date 20.3.1998.
4. Kriteret bazë të përzgjedhjes të ofertave do të jenë:
a. Pjesëmarrësit në tender të ketë eksperiencë të drejtëpërdrejtë në prodhimin e çimentos jo më pak se 10 vjet.
b. Pjesëmarrësi në tender të jetë prodhues i çimentos me një prodhimtari mesatare vjetore, në 3 vitet e fundit, jo më pak se 7 milionë tonë në vit.
Pjesëmarrësit në tender, së bashku me ofertën, duhet të paraqesin dokumentacionin që vërteton :
· Aktet e regjistrimit, ose ekuivalentët me to, të çertifikuara jo më pak se 60 ditë nga data e paraqitjes të tyre.
· Bilancin kontabël të audituar të paktën 3 vitet e fundit të aktivitetit.
· Raportin e auditorëve të huaj për  3 vitet e fundit.
· Një përshkrim të aktiviteteve kryesore në fushën e prodhimit të çimentos.
c) Vlerësimet e ofertave të përzgjedhura janë:
i) Niveli i investimit të propozuar                                      35 pikë
ii) Programi special për punësimin    			10 pikë
iii) Mbrojtje e mjedisit       				  5 pikë
iv) Çmimi i ofruar     					50 pikë
5. Ngarkohen Ministria e Ekonomisë Publike dhe Privatizimit, Ministria e Punëve Publike dhe Transortit dhe Agjencia Kombëtare e Privatizimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Pandeli Majko

